Trods de ødelæggende luftangreb på deres skibe og landsgangsstyrker, fortsatte japanerne med bygningen af deres flydeplanbase på Tulagi og Gavutu, og fik flere sendinger af tropper og bygningsarbejdere i de følgende måneder. Basen var snart klar til indsats med fly fra [[Yokohamaluftgruppen]] som gennemførte luftrekognoscering i hele det omkringliggende område fra 6. maj og fremad. Den 27. maj inspicerede japanerne [[Lunga Point]] området på Guadalcanal som en mulig placering for en stor flyveplads. Den 13. juni godkendte den japanske flådes generalstab bygningen af en flyveplads på stedet, og den 19. juni besøgte admiral Inoue stedet som forberedelse til byggeprojektet. Den følgende dag begyndte japanske tropper at rydde området for bevoksning, og den 6. jule landsatte 12 skibe 2.000 koreanske og japanske bygningsarbejdere samt 500 japanske marinekamptropper for at få rigtig gang i byggeriet. Kystobservatørerne på Guadalcanal observerede de japanske byggeaktiviteter. Allierede Catalinaer og Flyvende fæstninger  fra Port Moresby, [[Efate]], [[Noumea]] og [[Espiritu Santo]] bombarderede hyppigt de japanske baser på Guadalcanal, Tulagi og Gavutu i de næste måneder, men uden at forårsage større skader. Adskillige japanske flydeplaner og et allieret bombefly blev ødelagt i luftkampe under angrebene.<ref>Frank, p. 31, Jersey, p. 98–112, Bullard, p. 121. B-17 flyene stammede fra 19. bombardementsgruppe (senere kaldet 19. bombegruppe) og 11. bombegruppe. Japanske arkiver tyder på, at to besætningsmedlemmer fra et nedskudt B-17 fly blev taget til fange af japanere på Gavutu den 5. august 1942, men i givet fald er deres skæbne ukendt.</ref>
Historie